

ที่ มท ๐๘21.5/ กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม 2568

เรื่อง รายงานผลความคืบหน้าการดำเนินการ กรณี เกี่ยวกับปัญหาข้อกฎหมาย อุปสรรค และข้อจำกัด ตลอดจนแนวทางการดำเนินการกรณีองค์กรปกครองส่วนท้องถิ่นยังมิได้มีการออกข้อบัญญัติท้องถิ่นเกี่ยวกับเรื่องการประกอบกิจการที่เป็นอันตรายต่อสุขภาพ

เรียน ประธานคณะกรรมาธิการการปกครอง

อ้างถึง 1. หนังสือคณะกรรมาธิการการปกครอง สภาผู้แทนราษฎร ด่วนที่สุด ที่ สผ 0018.09/7203  
 ลงวันที่ 3 กันยายน 2567

2. หนังสือคณะกรรมาธิการการปกครอง สภาผู้แทนราษฎร ด่วนที่สุด ที่ สผ 0018.09/7848  
 ลงวันที่ 19 กันยายน 2567

3. หนังสือคณะกรรมาธิการการปกครอง สภาผู้แทนราษฎร ด่วนที่สุด ที่ สผ 0018.09/1006  
 ลงวันที่ 5 กุมภาพันธ์ 2568

ตามที่คณะกรรมาธิการการปกครอง สภาผู้แทนราษฎร ได้แจ้งผลการประชุมของคณะอนุกรรมาธิการติดตามนโยบายของรัฐ ศึกษากฎหมาย และศึกษาแก้ไขปัญหาเรื่องร้องเรียน ในการพิจารณาศึกษาแนวทางการแก้ไขปัญหากรณีการขออนุญาตและการประกอบกิจการเพาะพันธุ์ เลี้ยง และการอนุบาลสุกร กรณีตัวอย่างในพื้นที่จังหวัดนครสวรรค์ โดยมีผู้แทนกรมส่งเสริมการปกครองท้องถิ่นเข้าร่วมประชุมเพื่อให้ข้อมูลในส่วนที่เกี่ยวข้อง และที่ประชุมขอให้ส่งข้อมูลเพิ่มเติมเกี่ยวกับปัญหา ข้อกฎหมาย อุปสรรค และข้อจำกัด ตลอดจนแนวทางการดำเนินการกรณีองค์กรปกครองส่วนท้องถิ่นที่ยังมิได้มีการออกข้อบัญญัติท้องถิ่นเกี่ยวกับเรื่องการประกอบกิจการที่เป็นอันตรายต่อสุขภาพ รวมถึงประเด็นอื่น ๆ ที่เกี่ยวข้อง ความละเอียดแจ้งแล้ว นั้น

กรมส่งเสริมการปกครองท้องถิ่นจัดทำข้อมูลเพิ่มเติมเกี่ยวกับปัญหาข้อกฎหมาย อุปสรรค   
และข้อจำกัด ตลอดจนแนวทางการดำเนินการกรณีองค์กรปกครองส่วนท้องถิ่นยังมิได้มีการออกข้อบัญญัติท้องถิ่นเกี่ยวกับเรื่องการประกอบกิจการที่เป็นอันตรายต่อสุขภาพ สรุปได้ดังนี้

1. ปัญหาข้อกฎหมาย อุปสรรค และข้อจำกัดกรณีองค์กรปกครองส่วนท้องถิ่นยังมิได้มีการออกข้อบัญญัติท้องถิ่นเกี่ยวกับเรื่องการประกอบกิจการที่เป็นอันตรายต่อสุขภาพ

1.1 พระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม กำหนดให้  
องค์กรปกครองส่วนท้องถิ่นมีอำนาจควบคุมการดำเนินกิจการที่เป็นอันตรายต่อสุขภาพบางประเภทหรือทุกประเภท   
ตามที่รัฐมนตรีว่าการกระทรวงสาธารณสุขประกาศกำหนด และให้มีการกำหนดเงื่อนไขทั่วไป สำหรับให้ผู้ดำเนินกิจการปฏิบัติ เพื่อดูแลสภาพหรือสุขลักษณะของสถานที่ที่ใช้ดำเนินกิจการ และมาตรการที่ต้องปฏิบัติ เพื่อป้องกันอันตรายต่อสุขภาพที่อาจเกิดกับผู้ปฏิบัติงาน ประชาชน ชุมชน และสิ่งแวดล้อม ดังนั้น กรณีองค์กรปกครองส่วนท้องถิ่นที่ยังมิได้ออกข้อบัญญัติท้องถิ่น เรื่อง กิจการที่เป็นอันตรายต่อสุขภาพ เพื่อควบคุมกิจการทั้งหมด ตามที่รัฐมนตรีว่าการกระทรวงสาธารณสุขประกาศกำหนดไว้ในประกาศกระทรวงสาธารณสุข เรื่อง กิจการ  
ที่เป็นอันตรายต่อสุขภาพ พ.ศ. 2558 และที่แก้ไขเพิ่มเติม จำนวน 13 กลุ่ม 142 ประเภท ทำให้องค์กรปกครองส่วนท้องถิ่นไม่มีกฎหมาย หรือมีกฎหมายแต่ไม่สามารถใช้ประโยชน์จากกฎหมาย ในการป้องกันปัญหาหรืออันตรายที่ก่อให้เกิดผลกระทบต่อสุขภาพของประชาชนในพื้นที่ได้อย่างเต็มที่

/1.2 ผู้ปฏิบัติงาน …

-2-

1.2 ผู้ปฏิบัติงานขององค์กรปกครองส่วนท้องถิ่นไม่สามารถพิจารณาได้ว่า การประกอบกิจการประเภทใดบ้าง ที่เข้าข่ายเป็นกิจการที่เป็นอันตรายต่อสุขภาพ ตามประกาศกระทรวงสาธารณสุข เรื่อง กิจการที่เป็นอันตรายต่อสุขภาพ พ.ศ. 2558 และที่แก้ไขเพิ่มเติม ส่งผลให้ผู้ปฏิบัติงานไม่มีความมั่นใจในการบังคับใช้กฎหมาย

1.3 การประกอบกิจการที่เป็นอันตรายต่อสุขภาพ บางประเภทกิจการเข้าข่ายที่จะต้องขอใบอนุญาตหลายฉบับ และมีหน่วยงานที่เกี่ยวข้องจำนวนมาก เพื่อควบคุมดูแลแต่ละประเภทกิจการ มีดังนี้

1.3.1 พระราชบัญญัติการสาธารณสุข พ.ศ. 2535 และที่แก้ไขเพิ่มเติม กำหนดให้  
ผู้ประกอบกิจการต้องขอใบอนุญาตต่อเจ้าพนักงานท้องถิ่น

1.3.2 พระราชบัญญัติโรงงาน พ.ศ. 2535 และที่แก้ไขเพิ่มเติม กำหนดให้กิจการ  
ที่มีขนาดเครื่องจักรที่มีกำลังรวมตั้งแต่ 50 แรงม้า หรือมีคนงานตั้งแต่ 50 คนขึ้นไป เป็น “โรงงาน” ซึ่งต้องถูกควบคุม ตามพระราชบัญญัติโรงงาน พ.ศ. 2535 และที่แก้ไขเพิ่มเติม ซึ่งต้องขออนุญาตต่อกรมโรงงานอุตสาหกรรมหรือสำนักงานอุตสาหกรรมจังหวัด

1.3.3 พระราชบัญญัติอาหาร พ.ศ. 2522 กำหนดให้ กรณีกิจการที่เป็นอันตราย ต่อสุขภาพเข้าข่ายเป็นโรงงานประกอบกิจการผลิตอาหารที่ต้องถูกควบคุม

1.3.4 พระราชบัญญัติมาตรฐานสินค้าเกษตร พ.ศ. 2551 และที่แก้ไขเพิ่มเติม โดยมีเนื้อหาสาระสำคัญที่เกี่ยวข้องกับงานอนามัยสิ่งแวดล้อม ได้แก่ องค์ประกอบของฟาร์ม การจัดการฟาร์ม การจัดการด้านสุขภาพสัตว์ การจัดการสวัสดิภาพสัตว์ และการกำหนดให้กิจการเลี้ยงสุกร ขนาด 500 ตัวขึ้นไป ต้องขออนุญาต

จากสำนักงานมาตรฐานสินค้าเกษตรและอาหารแห่งชาติ โดยกำหนดให้สถานที่ตั้งกิจการเลี้ยงสุกรต้องมีหลักฐาน การยินยอมให้ประกอบกิจการจากราชการส่วนท้องถิ่นด้วย

1.3.5 พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 และที่แก้ไขเพิ่มเติม กำหนดให้เจ้าพนักงานท้องถิ่นมีหน้าที่กำกับและควบคุมมลพิษ

ดังนั้น หน่วยงานที่เกี่ยวข้องกับการขออนุญาตต้องหารือร่วมกัน เพื่อมิให้การออกใบอนุญาตหรือการมอบอำนาจให้แก่องค์กรปกครองส่วนท้องถิ่นในการปฏิบัติงานมีความขัดแย้งกัน

2. แนวทางการดำเนินการกรณีองค์กรปกครองส่วนท้องถิ่นที่ยังมิได้ออกข้อบัญญัติท้องถิ่นเกี่ยวกับการประกอบกิจการที่เป็นอันตรายต่อสุขภาพ มีดังนี้

ตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม ตามมาตรา 25 กำหนดให้ ในกรณีที่มีเหตุอันอาจก่อให้เกิดความเดือดร้อนแก่ผู้อยู่อาศัยในบริเวณใกล้เคียงหรือผู้ที่ต้องประสบกับ เหตุนั้นต่อไปนี้ให้ถือว่าเป็นเหตุรำคาญ... (2) “การเลี้ยงสัตว์ในที่หรือโดยวิธีใด หรือมีจำนวนเกินสมควรจน เป็นเหตุให้เสื่อมหรืออาจเป็นอันตรายต่อสุขภาพ” (4) “การกระทำใด ๆ อันเป็นเหตุให้เกิดกลิ่น แสง รังสี เสียง ความร้อน สิ่งมีพิษ ความสั่นสะเทือน ฝุ่น ละออง เขม่า เถ้า หรือกรณีอื่นใด จนเป็นเหตุให้เสื่อมหรืออาจเป็นอันตรายต่อสุขภาพ...” หากราชการส่วนท้องถิ่นใดยังไม่ได้ออกข้อบัญญัติท้องถิ่นเพื่อใช้ควบคุมกำกับดูแล การประกอบกิจการที่เป็นอันตรายต่อสุขภาพประเภท “การเพาะพันธุ์ เลี้ยง และการอนุบาลสุกร” เพื่อใช้บังคับ ในเขตราชการส่วนท้องถิ่นนั้น หากพบว่ามีผู้ประกอบกิจการการเพาะพันธุ์ เลี้ยง และการอนุบาลสุกร กระทำการ ไม่ถูกสุขลักษณะก่อให้เกิดกลิ่นเหม็น เป็นแหล่งเพาะพันธุ์พาหะนำโรค จนเป็นเหตุให้เสื่อมหรืออาจเป็นอันตรายต่อสุขภาพ ถือเป็นการก่อเหตุรำคาญ เจ้าพนักงานตามกฎหมายว่าด้วยการสาธารณสุขสามารถใช้บังคับกฎหมาย ในการควบคุมป้องกันหรือแก้ไขปัญหาเหตุรำคาญที่เกิดขึ้นได้ ดังนี้

/**2.1 กรณีที่เป็น** ...

-3-

**2.1** **กรณีที่เป็นเหตุรำคาญโดยทั่วไป**

2.1.1 กรณีเหตุรำคาญเกิดขึ้นในที่หรือทางสาธารณะ เจ้าพนักงานท้องถิ่นสามารถใช้อำนาจตามมาตรา 27 วรรคหนึ่ง ออกคำสั่งเป็นหนังสือให้ผู้ที่ก่อเหตุรำคาญนั้นระงับหรือป้องกันภายในเวลาอันสมควร หากไม่ทราบ หรือไม่มีผู้ก่อเหตุราชการส่วนท้องถิ่นต้องเข้าระงับและปรับปรุงสถานที่นั้น  
จนเหตุรำคาญหมดไป

2.1.2 กรณีเหตุรำคาญเกิดขึ้นในสถานที่เอกชน เจ้าพนักงานท้องถิ่นสามารถใช้อำนาจตามมาตรา 28 วรรคหนึ่ง ออกคำสั่งเป็นหนังสือให้แก่เจ้าของหรือผู้ครอบครองสถานที่เอกชนนั้นระงับเหตุรำคาญภายในเวลาอันสมควรและป้องกันมิให้เกิดขึ้นอีกในอนาคตได้ หากไม่ปฏิบัติตามคำสั่งราชการส่วนท้องถิ่นต้องเข้าระงับ จนเหตุรำคาญหมดไปและจัดการตามความจำเป็นเพื่อป้องกันมิให้เกิดเหตุขึ้นอีก โดยเรียกเก็บค่าใช้จ่ายจากเจ้าของหรือผู้ครอบครองสถานที่นั้น เจ้าพนักงานท้องถิ่น มีอำนาจออกคำสั่งเป็นหนังสือให้แก่ผู้ที่  
ก่อเหตุเป็นราย ๆ ไป โดยต้องระบุวิธีการ ป้องกัน หรือแก้ไขและกำหนดระยะเวลาในการปฏิบัติตามคำสั่งให้ชัดเจน ทั้งนี้ ไม่จำเป็นต้องรอให้มีผู้ร้องเรียนแต่อย่างใด

**2.2 กรณีที่เหตุรำคาญนั้นอาจกระทบต่อสภาพความเป็นอยู่ที่เหมาะสมหรืออาจเป็นอันตรายร้ายแรงต่อสุขภาพ**

2.2.1 กรณีเหตุรำคาญเกิดขึ้นในที่สาธารณะ เจ้าพนักงานท้องถิ่นสามารถใช้อำนาจตามความในมาตรา 27 วรรคสอง เข้าระงับเหตุรำคาญและจัดการตามความจำเป็น โดยเรียกเก็บค่าใช้จ่ายทั้งหมดจากผู้ก่อเหตุได้

2.2.2 กรณีเหตุรำคาญเกิดขึ้นในสถานที่เอกชนอาจเกิดอันตรายร้ายแรงต่อสุขภาพ  
หรือผลกระทบต่อสภาวะความเป็นอยู่ที่เหมาะสมกับการดำรงชีพของประชาชน เจ้าพนักงานท้องถิ่นสามารถ  
ใช้อำนาจ ตามมาตรา 28 วรรคสาม ออกคำสั่งเป็นหนังสือห้ามไม่ให้เจ้าของหรือผู้ครอบครองใช้หรือยินยอม  
ให้บุคคลใดใช้สถานที่นั้นทั้งหมดหรือบางส่วน จนกว่าจะได้มีการระงับเหตุรำคาญนั้นแล้วก็ได้ นอกจากนี้ เจ้าพนักงานสาธารณสุขยังมีอำนาจตามมาตรา 46 วรรคสอง มีอำนาจออกคำสั่งให้ผู้กระทำการไม่ถูกต้อง  
หรือฝ่าฝืนดังกล่าวแก้ไขหรือระงับเหตุนั้น หรือดำเนินการใด ๆ เพื่อแก้ไขหรือระงับเหตุนั้นได้ตามสมควร   
แล้วให้แจ้งเจ้าพนักงานท้องถิ่นทราบ

จึงเรียนมาเพื่อโปรดทราบ

ขอแสดงความนับถือ

อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น

กลุ่มงานป้องกันโรค

โทรศัพท์ ๐-๒๒๔๑-9000 ต่อ 5406

ร.อสถ. ....................................

ผอ.กสส. .................................

ผอ.กง.ปร. ..............................

นวผ.ชก. .................................

จนท. ......................................

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวสุจิตรา ดาวเรือง  
 นางสาวรัตนาภรณ์ สองแก้ว โทร. 08 0069 2677



ที่ มท ๐๘21.5/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม 2568

เรื่อง ขอความร่วมมือรายงานการดำเนินการแก้ไขปัญหากรณีการขออนุญาตและการประกอบกิจการเพาะพันธุ์  
เลี้ยง และการอนุบาลสุกร การออกข้อบัญญัติ/เทศบัญญัติท้องถิ่นเกี่ยวกับกรณีการขออนุญาต  
และการประกอบกิจการเพาะพันธุ์ เลี้ยง และการอนุบาลสุกร

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย แบบรายงานผลการดำเนินงานขององค์กรปกครองส่วนท้องถิ่น จำนวน 1 ฉบับ

ด้วยคณะกรรมาธิการการปกครอง สภาผู้แทนราษฎร ได้เชิญกรมส่งเสริมการปกครองท้องถิ่นเข้าร่วมการประชุมกับคณะอนุกรรมาธิการติดตามนโยบายของรัฐ ศึกษากฎหมาย และศึกษาแก้ไขปัญหาเรื่องร้องเรียน   
เพื่อพิจารณาศึกษาแนวทางการแก้ไขปัญหากรณีการขออนุญาตและการประกอบกิจการเพาะพันธุ์ เลี้ยง   
และการอนุบาลสุกร กรณีตัวอย่างในพื้นที่จังหวัดนครสวรรค์ เพื่อให้ข้อมูลในส่วนที่เกี่ยวกับปัญหา ข้อกฎหมาย อุปสรรค และข้อจำกัด ในการออกข้อบัญญัติท้องถิ่นและกรณีองค์กรปกครองส่วนท้องถิ่นยังมิได้ออกข้อบัญญัติท้องถิ่น เกี่ยวกับการประกอบกิจการดังกล่าว รวมถึงประเด็นอื่น ๆ ที่เกี่ยวข้อง ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้ว เพื่อเป็นข้อมูลในการดำเนินการและแก้ไขปัญหาต่อกรณีดังกล่าว จึงขอความร่วมมือจังหวัดประสานองค์กรปกครองส่วนท้องถิ่นดำเนินการ ดังนี้

1. รายงานปัญหาข้อกฎหมาย อุปสรรค และข้อจำกัดในการออกข้อบัญญัติ/เทศบัญญัติท้องถิ่นเกี่ยวกับการประกอบกิจการเพาะพันธุ์ เลี้ยง และการอนุบาลสุกร

2. แนวทางการดำเนินการแก้ไขปัญหากรณีองค์กรปกครองส่วนท้องถิ่นยังมิได้มีการออกข้อบัญญัติ/เทศบัญญัติท้องถิ่น

3. จำนวนองค์กรปกครองส่วนท้องถิ่นที่มีการออกข้อบัญญัติ/เทศบัญญัติท้องถิ่นเกี่ยวกับ  
การประกอบกิจการเพาะพันธุ์ เลี้ยง และการอนุบาลสุกร

ทั้งนี้ ขอให้จังหวัดรวบรวมข้อมูลผลการดำเนินการดังกล่าว ให้กรมส่งเสริมการปกครองท้องถิ่นทราบ ภายในวันศุกร์ที่   
28 มีนาคม 2568 ตามแบบรายงานอิเล็กทรอนิกส์ (Google Forms) ทั้งนี้ สามารถดาวน์โหลดสิ่งที่ส่งมาด้วย   
ได้ที่เว็บไซต์ [https://shorturl.asia/VdK2J](https://www.shorturl.asia/VdK2J) หรือ QR code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ



อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น

กลุ่มงานป้องกันโรค

โทรศัพท์ ๐-๒๒๔๑-9000 ต่อ 5406

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวสุจิตรา ดาวเรือง โทร. 08 0069 2677

ร.อสถ. ....................................

ผอ.กสส. .................................

ผอ.กง.ปร. ..............................

นวผ.ชก. .................................

จนท. ......................................